ΓΡΑΠΤΗ ΕΡΩΤΗΣΗ E-2029/02

υποβολή: Carlos Lage (PSE) προς το Συμβούλιο

(9 Ιουλίου 2002)

Θέμα: Ελεύθερη κυκλοφορία προσώπων στο χώρο Σένγκεν

Στις 22 Ιουνίου 2002, ισπανικές αστυνομικές δυνάμεις απαγόρευσαν, με τη χρήση βίας, σε ομάδα πεντακοσίων περίπου πορτογάλων πολιτών που κατευθυνόταν προς την Ισπανία για να συμμετάσχει σε διαδήλωση, για την πραγματοποίηση της οποίας στο περιθώριο της συνόδου του Ευρωπαϊκού Συμβουλίου είχε δοθεί άδεια, να εισέλθει στο έδαφος της χώρας αυτής. Το επεισόδιο συνέβη στην παραμεθόρια περιοχή Vila Verde do Ficalho, στο Αλεντέζο καιπήρξε δράση καταστολής από τις ισπανικές αρχές με ξυλοκοπήσεις και σπρωξίματα εις βάρος πορτογάλων πολιτών (μεταξύ των οποίων περιλαμβανόταν και βουλευτής της Πορτογαλικής Βουλής), οι οποίοι απλώς προσπαθούσαν να μάθουν για ποιο λόγο δεν τους επιτρεπόταν να διέλθουν τα σύνορα. Η ισπανική αστυνομία έφθασε μάλιστα στο σημείο να εισέλθει στα λεωφορεία που μετέφεραν την ομάδα αυτή και να κατάσχει φωτογραφικό και κινηματογραφικόλικό. Τίποτε δεν δικαιολογεί το είδος αυτό συμπεριφοράς και δράσης, το οποίο είναι απολύτως απαράδεκτο σε μια Ένωση που θεωρεί το σεβασμό των θεμελιωδών ελευθεριών και δικαιωμάτων ως μία από τις θεμελιώδεις αρχές της· ούτε καν λόγοι εθνικής ασφάλειας, όπως αυτοί που επιτρέπουν σε κάθε κράτος που έχειπογράψει τη Σύμβαση Σένγκεν να κάνει χρήση του άρθρου 2 της Σύμβασης και να επαναφέρει, με τον τρόπο αυτό, τον έλεγχο των εσωτερικών συνόρων του. Στην περίπτωση αυτή, δεν μου φαίνεται ότι η ομάδα των πορτογάλων πολιτών αποτελούσε ειδικό κίνδυνο, ή κίνδυνο ούτως ή άλλως, για το ισπανικό κράτος. Αλλά, ακόμη και αν αυτό συνέβαινε, είναι ανεπίτρεπτη, στη Ισπανία, την Πορτογαλία ή σε οιαδήποτε άλλη χώρα της Ένωσης, μια δυναμική και καταχρηστική αντίδραση, όπως αυτή στην οποία, δυστυχώς, πρωταγωνίστησαν οι αστυνομικές αρχές της Ισπανίας.

Μπορεί το Συμβούλιο να αναφέρει σε ποια διαβήματα σκοπεύει να προβεί προς την ισπανική κυβέρνηση για τη διαλεύκανση των επεισοδίων·

Δεν εκτιμά μήπως ότι απαιτείται ναπάρξει σαφής καθορισμός και κοινή συμφωνία ως προς τις περιστάσεις και τις συνθήκες που μπορούν να οδηγήσουν σε αναστολή των κανόνων του Σένγκεν·

Κοινή απάντησηστις γραπτές ερωτήσεις E-2021/02, E-2028/02 και E-2029/02

(11 Νοεμβρίου 2002)

Το Συμβούλιο πληροφορεί τους αξιότιμους βουλευτές ότι δυνάμει του άρθρου 2 παράγραφος 2 της Σύμβασης Εφαρμογής Σένγκεν του 1990(1) τα κράτη μέλη δύνανται να επαναφέρουν στα εσωτερικά σύνορα για περιορισμένη χρονική διάρκεια εθνικούς ελέγχους.

Εναπόκειται σε κάθε κράτος μέλος να αναφέρει επακριβώς εάν και σε ποιο βαθμό θα επικαλείται τη δυνατότητα αυτή σε περίπτωση που διοργανώνει σύνοδο του Ευρωπαϊκού Συμβουλίου. Η απόφαση SCH/Com-Ex (95) 20 Rev. 2(2) θεσπίζει κανόνες σχετικά με τη διαδικασία εφαρμογής του άρθρου 2 παρ. της Σύμβασης Σένγκεν. Δυνάμει του άρθρου 33 της συνθήκης για της Ευρωπαϊκή Ένωση και του άρθρου 64 παρ. 1 της συνθήκης περί ιδρύσεως της Ευρωπαϊκής Κοινότητας, η λήψη συγκεκριμένων μέτρων για την τήρηση της δημόσιας τάξης και τη διαφύλαξη της εσωτερικής ασφάλειας εμπίπτει στα κράτη μέλη. Ως εκ τούτου, δεν είναι αρμόδιο το Συμβούλιο να κρίνει εάν έχουν ληφθεί τα μέτρα αυτά κατά τον προσήκοντα τρόπο.

(1) ΕΕ L 239 του 22.9.2000.

(2) ΕΕ L 239 του 22.9.2000, σελ. 133.